Lingaka tse ngata tse ileng tsa tla sebakeng sena, li ile tsa lumela hore ho hlokahala hore mali a baballoe ha batho ba buuoa. Ngaka ea mafu a pelo ea Italy e buileng sebokeng seo e ile ea re e tloaelane le Lipaki Tsa Jehova haholo, ebile e se e atlehile ho etsa Lipaki tse 70 liopereishene tsa pelo e sa sebelise mali. Ngaka ena e ile ea boela ea re ho etsa opereishene ntle le ho sebelisa mali ke ntho e tloaelehileng kliniking ea eona. Moprofesa oa Deutsches Herzzentrum Berlin (Setsi sa Pelo sa Jeremane, Berlin) o ile a nka li-DVD tse peli bakeng sa hae le mosebetsi-’moho le eena. O ile a bolella bamameli hore morao tjena o entse lesea la boima ba lik’hilograma tse 2,5 opereishene a sa sebelise mali; ’me tleliniki ea hae e entse opereishene ea pelo le maseeng a boima bo ka tlaase ho boo.